lena leasaítear Rialachán (AE) Uimh. 1306/2013 maidir leis an smacht buiséadach ón mbliain airgeadais 2021 agus Rialachán (AE) Uimh. 1307/2013 maidir leis an tsolúbthacht idir colúin maidir leis an mbliain féilire 2020

AN COIMISIÚN EORPACH An Bhruiséil,31.10.2019 COM(2019) 580 final 2019/0253(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 1306/2013 maidir leis an smacht buiséadach ón mbliain airgeadais 2021 agus Rialachán (AE) Uimh. 1307/2013 maidir leis an tsolúbthacht idir colúin maidir leis an mbliain féilire 2020



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Is é is aidhm don togra seo deimhneacht agus leanúnachas a thabhairt maidir le tacaíocht a dheonú d’fheirmeoirí na hEorpa sa bhliain 2020 agus a áirithiú go n‑urramófar uasteorainneacha buiséadacha maidir leis an gCiste Eorpach um Ráthaíocht Talmhaíochta (CERT) trí dhá ghníomh reachtacha de chuid an Chomhbheartais Talmhaíochta (CBT) a oiriúnú. I dtaca le CBT a mhaoiniú, is gá leasuithe áirithe ar Rialachán (AE) 1306/2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air (An Rialachán Cothrománach) chun a áirithiú go mbeidh an sásra smachta airgeadais a fhágann gur féidir leis an uasteorainn arna leagan amach leis an Rialachán maidir leis an gcreat airgeadais ilbhliantúil feidhmiú go fóill le haghaidh na mblianta airgeadais tar éis 2020. Maidir le híocaíochtaí díreacha, le Rialachán (AE) 2019/288 leasaíodh Rialachán (AE) Uimh. 1307/2013 lena mbunaítear rialacha maidir le híocaíochtaí díreacha le feirmeoirí faoi scéimeanna tacaíochta faoi chuimsiú an chomhbheartais talmhaíochta (An Rialachán maidir le hÍocaíochtaí Díreacha) chun cur leis an tsolúbthacht idir colúin dá bhforáiltear le haghaidh na mblianta féilire 2015-2019 go dtí bliain féilire 2020/bliain airgeadais 2021. Leis an rialachán sin, leagadh amach na suimeanna atá le haistriú ón bhforbairt tuaithe chuig an imchlúdach íocaíochtaí díreacha agus iad ina gcéatadán den tsuim a leithdháileadh ar an tacaíocht arna maoiniú faoi CETFT sa bhliain airgeadais 2021 le reachtaíocht de chuid an Aontais arna glacadh tar éis don Chomhairle an Rialachán ábhartha a ghlacadh de bhun Airteagal 312(2) CFAE. Féadfaidh sé nach mbeidh reachtaíocht ábhartha an Aontais socraithe faoin am is gá do na Ballstáit fógra a thabhairt gur chinn siad aistriú a dhéanamh. Le gur féidir an tsolúbthacht a bhaineann le haistriú ón bhforbairt tuaithe chuig íocaíochtaí díreacha, is iomchuí an t‑uasmhéid is féidir a aistriú a leagan amach agus é sin bunaithe ar mhéid socraithe agus gan bheith bunaithe ar chéatadán. Dá bharr sin, agus toisc go bhfuil tionchar ag an méid atá ar fáil mar íocaíochtaí díreacha ar roghanna a rinne na Ballstáit i dtaobh na tacaíochta cúpláilte deonaí (VCS) a fógraíodh i mí Lúnasa 2019, ba cheart do na Ballstáit a bheith in ann athbhreithniú a dhéanamh freisin ar chinneadh mhí Lúnasa faoi VCS. •Comhsheasmhacht le forálacha beartais atá sa réimse beartais cheana Tá na leasuithe atá beartaithe i gcomhréir le Rialachán na nÍocaíochtaí Díreacha chomh maith leis an Rialachán maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air. Dá bhrí sin, tá an togra comhsheasmhach le forálacha beartais CBT atá ann cheana. •Comhsheasmhacht le beartais eile de chuid an Aontais Neamhbhainteach 2.BUNÚS DLÍ, COIMHDEACHT AGUS COMHRÉIREACHT •Bunús dlí Airteagal 43(2) CFAE •Coimhdeacht (maidir le hinniúlacht neamheisiach) Foráiltear leis an gConradh ar Fheidhmiú an Aontais Eorpaigh gur rud le roinnt idir an tAontas agus na Ballstáit atá san inniúlacht talmhaíochta. Feidhmeoidh an tAontas a inniúlacht trí ghníomhartha reachtacha éagsúla a ghlacadh, lena sainítear CBT AE dá bhforáiltear in Airteagail 38 go 44 CFAE agus lena gcuirtear chun feidhme é. Leagtar amach, le Rialachán (AE) Uimh. 1307/2013 córas íocaíochtaí díreacha le feirmeoirí. De réir Airteagal 39 CFAE, is é is cuspóir do CBT caighdeán cóir maireachtála a áirithiú d'fheirmeoirí. Tugann an tionscnamh atá beartaithe aghaidh ar an gcuspóir sin. Is é an breisluach a éiríonn as an togra deimhneacht agus cobhsaíocht na tacaíochta ioncaim dírigh a áirithiú d’fheirmeoirí na hEorpa sa bhliain 2020 Áireofar leis go n‑urramófar glan‑uasteorainn an Chiste Eorpaigh um Ráthaíocht Talmhaíochta (CERT) trí shásra an smachta airgeadais a chur i bhfeidhm i gcás inar gá sin. Ní féidir na cuspóirí sin a bhaint amach ach comhreachtóirí an Aontais Eorpaigh leasú a dhéanamh ar Rialacháin (AE) Uimh. 1306/2013 agus 1307/2013. •Comhréireacht Ní thabharfaidh an togra isteach aon fhorbairt nua beartais ar na gníomhartha reachtacha a bhfuil sé beartaithe a leasú leis. Ní dhéanann an togra modhnú ar na Rialacháin atá ann cheana ach amháin a mhéid is gá chun na cuspóirí a leagtar amach thuas a bhaint amach. •An rogha ionstraime

Toisc gur Rialacháin ó Pharlaimint na hEorpa agus ón gComhairle iad na gníomhartha reachtacha bunaidh, ní mór na leasuithe a thabhairt isteach freisin mar rialachán ó Pharlaimint na hEorpa agus ón gComhairle tríd an ngnáthnós imeachta reachtach. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR Imíonn an togra ón gcleachtas caighdeánach mar a leagtar amach sna treoirlínte maidir le Rialáil Níos Fearr agus sa Bhosca Uirlisí. Is gá maolú ar an gcleachtas caighdeánach ar na cúiseanna seo a leanas: - tá an togra an‑teicniúil ó thaobh a raoin feidhme de; - dírítear leis an tionscnamh ar ábhar imní airgeadais a bhaineann le deireadh na tréimhse cláraithe reatha; - ní thugann sé isteach gealltanais pholaitiúla nua. Dá réir sin níl measúnú tionchair, comhairliúchán poiblí ná treochlár oiriúnach don togra seo. Thairis sin, toisc gur gá an reachtaíocht a bheith i bhfeidhm i Nollaig 2019, tá práinn leis na comhreachtóirí an reachtaíocht sin a ghlacadh. •Meastóireachtaí ex post/seiceálacha oiriúnachta ar an reachtaíocht atá ann cheana Neamhbhainteach •Comhairliúcháin leis na páirtithe leasmhara Neamhbhainteach •Bailiú agus úsáid saineolais Neamhbhainteach •Measúnú tionchair Neamhbhainteach •Oiriúnacht rialála agus simpliú Neamhbhainteach •Cearta bunúsacha Urramaítear sa togra seo na cearta bunúsacha agus comhlíontar na prionsabail a aithnítear go háirithe i gCairt um Chearta Bunúsacha an Aontais Eorpaigh. 4.IMPLEACHTAÍ BUISÉADACHA

Áirítear, le leasuithe ar Rialachán (AE) Uimh. 1306/2013 gur féidir ráta coigeartaithe don smacht airgeadais a chinneadh sa bhliain 2021 agus sna blianta ina dhiaidh sin i gcás ina léireoidh na réamhaisnéisí caiteachais le haghaidh na mbeart arna maoiniú faoi uasteorainn CERT do bhliain airgeadais ar leith go sárófaí na huasteorainneacha bliantúla is infheidhme. Dá bhrí sin, féadfaidh sé, leis an leasú, go laghdófar an caiteachas faoi CERT go dtí an t‑uasleibhéal arna shocrú don chiste sa chreat airgeadais ilbhliantúil. Maidir leis an leasú ar an bhforáil solúbthachta don bhliain féilire 2020 (bliain airgeadais 2021), is é atá ann coigeartú teicniúil chun infheidhmeacht na forála a áirithiú agus níl aon impleacht airgeadais ag baint leis i gcomparáid leis na leasuithe sin atá beartaithe don fhoráil atá ann cheana. Féadfaidh sé gur ath‑leithdháileadh airgeadais idir bearta laistigh de na Ballstáit a leanfaidh an rogha athbhreithnithe maidir leis an tacaíocht chúpláilte dheonach ach fanfaidh na bearta sin faoin uasteorainn náisiúnta agus dá bhrí sin ní bheidh aon ghá le tuilleadh maoinithe dóibh. An tionchar airgeadais leathan a bheidh ag na forálacha idirthréimhse, leagtar síos é sa ráiteas airgeadais a ghabhann leis an togra reatha. 5.EILIMINTÍ EILE •Pleananna cur chun feidhme, agus socruithe faireacháin, meastóireachta agus tuairiscithe Neamhbhainteach •Doiciméid mhíniúcháin (le haghaidh treoracha) Neamhbhainteach •Míniúchán mionsonraithe ar fhorálacha sonracha an togra ·An leagan is déanaí den tagairt lena ndéantar ráta a chinneadh don smacht airgeadais. Urramóidh an caiteachas faoi CERT laistigh de bhliain airgeadais ar leith an uasteorainn a leagtar amach leis an Rialachán maidir leis an gcreat airgeadais ilbhliantúil arna ghlacadh ag an gComhairle de bhun Airteagal 312(2) CFAE. Chun na críche sin, foráiltear in Airteagal 26 de Rialachán (AE) Uimh. 1306/2013 maidir leis an ráta coigeartaithe don smacht airgeadais a chinneadh. Ina ainneoin sin, tagraíonn na forálacha ábhartha faoi láthair do Rialachán (AE, Euratom) Uimh. 1311/2013 nach leagtar síos leis ach na huasteorainneacha ábhartha don tréimhse 2014 – 2020. Chun a áirithiú go n‑urramófar freisin an uasteorainn do mhaoiniú an chaiteachais a bhaineann leis an margadh agus d'íocaíochtaí díreacha i ndiaidh 2020, ba cheart an tagairt dhlíthiúil d’Airteagail 16 agus 26 a leasú chun go gcuirfear san áireamh an rialachán atá le glacadh ag an gComhairle de bhun Airteagal 312(2) CFAE don bhliain airgeadais 2021 ar aghaidh. ·Athrú an bhunúis atá le fógra a thabhairt faoin aistriú ón bhforbairt tuaithe chuig íocaíochtaí díreacha Ní mór do na Ballstáit fógra a thabhairt faoin 31 Nollaig 2019 faoin gcéatadán d'imchlúdach a n‑íocaíochtaí díreacha a bheartaíonn siad a aistriú chuig an imchlúdach don fhorbairt tuaithe don bhliain féilire 2020 (i.e. an bhliain airgeadais 2021). Ní mór dóibh fógra a thabhairt go luath dá éis sin faoin gcéatadán d'imchlúdach a n‑íocaíochtaí díreacha a bheartaíonn siad a aistriú chuig a n‑imchlúdach íocaíochtaí díreacha don bhliain féilire 2020. Tá imchlúdaigh na n‑íocaíochtaí díreacha don bhliain féilire 2020 leagtha cheana féin i Rialachán (AE) Uimh. 1307/2013. Mar sin féin, ní féidir na himchlúdaigh forbartha tuaithe chomhfhreagracha don bhliain airgeadais 2021 a shocrú fós faoi dheireadh na bliana 2019. Dá bhrí sin, ní bheadh aon bhunús ag na Ballstáit le fógra a thabhairt faoi chéatadán an aistrithe ón bhforbairt tuaithe chuig íocaíochtaí díreacha agus bheadh Airteagal 2 (3)(b) de Rialachán (AE) Uimh. 2019/288 lena leasaítear Rialachán (AE) Uimh. 1307/2013 “ar neamhní”. Chun an leanúnachas a áirithiú gur féidir leis na Ballstáit cistí a aistriú idir an dá cholún, arna gcinneadh cheana féin ag na comhreachtóirí i Rialachán (AE) 2019/288, beartaítear dearbhmhéideanna uasta atá bunaithe ar na huaschéatadáin atá ann faoi láthair dá bhforáiltear in Airteagal 14(2) de Rialachán (AE) Uimh. 1307/2013, agus imchlúdach na forbartha tuaithe a bheartaítear sa togra ón gCoimisiún COM(2018)392 a chur in ionad chéatadán an aistrithe. ·An deis athbhreithniú a dhéanamh ar chinntí faoin Tacaíocht Chúpláilte Dheonach Bhí an deis ag na Ballstáit athbhreithniú a dhéanamh faoin 1 Lúnasa 2019 ar chéatadán a n‑uasteorann náisiúnta d’íocaíochtaí díreacha ar theastaigh uathu iad a leithdháileadh ar an Tacaíocht Chúpláilte Dheonach (VCS), agus ar a gcinntí mionsonraithe faoin tacaíocht (i.e. liosta de bhearta tacaíochta agus a n‑imchlúdaigh, spriocdhíriú, etc.). Beidh an t‑athbhreithniú sin, más ann dó, infheidhme ón mbliain éilimh 2020. Ar an taobh eile, ní mór dóibh fógra a thabhairt faoin 31 Nollaig 2019, agus faoin dáta sin amháin, nó go luath dá éis sin fógra a thabhairt faoina n‑aistrithe idir colúin a rachaidh i gcion ar a n‑uasteorainn náisiúnta d’íocaíochtaí díreacha don bhliain féilire 2020. Dá bhrí sin, ní raibh sí ar eolas ag na Ballstáit fós atá ag cur na solúbthachta idir colúin i bhfeidhm faoin 1 Lúnasa 2019 (i.e. ag an tráth a rinneadh athbhreithniú ar a n‑uasteorainn dheireanach d’íocaíochtaí díreacha), ní raibh a n‑uasteorainn dheireanach náisiúnta d’íocaíochtaí don bhliain féilire ábhartha ar eolas acu. D’fhéadfadh sé go mbeadh neamhréireachtaí i gcinneadh VCS dá thoradh sin, agus d’fhéadfadh sé nach n‑urramófaí an uasteorainn bhuiséadach ach an oiread dá thoradh sin. Ba cheart an deis a thabhairt do na Ballstáit athbhreithniú a dhéanamh ar a gcinneadh VCS nuair a dhéanfar cinneadh faoin tsolúbthacht idir colúin, i.e. faoi dheireadh 2019 nó go luath dá éis sin agus an fógra a thabhairt faoin gcinneadh sin. Mar sin féin, ba cheart an dara hathbhreithniú sin ar VCS maidir leis an mbliain féilire 2020 a bheith teoranta a mhéid is gá chun coigeartú a dhéanamh ar an gcinneadh faoin tsolúbthacht idir colúin. 2019/0253 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE

lena leasaítear Rialachán (AE) Uimh. 1306/2013 maidir leis an smacht buiséadach ón mbliain airgeadais 2021 agus Rialachán (AE) Uimh. 1307/2013 maidir leis an tsolúbthacht idir colúin maidir leis an mbliain féilire 2020 TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2) de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag féachaint don tuairim ón gCúirt Iniúchóirí, Ag gníomhú dóibh i gcomhréir leis an ngnáthnós imeachta reachtach, De bharr an mhéid seo a leanas: (1)Foráiltear le hAirteagal 16 de Rialachán (AE) Uimh. 1306/2013 ó Pharlaimint na hEorpa agus ón gComhairle gurb iad na huasmhéideanna atá socruithe ina leith faoi Rialachán (AE, Euratom) Uimh. 1311/2013 a bheidh san uasteorainn don chaiteachas faoin Chiste Eorpaigh um Ráthaíocht Talmhaíochta (CERT). De bhun Airteagal 26 de Rialachán (AE) Uimh. 1306/2013 déanfar ráta coigeartaithe don smacht airgeadais a chinneadh, nuair is gá, chun a áirithiú go n‑urramófar na huasteorainneacha a leagtar amach i Rialachán (AE, Euratom) Uimh. 1311/2013 maidir le maoiniú an chaiteachais a bhaineann leis an margadh agus le maoiniú na n‑íocaíochtaí díreacha don tréimhse 2014-2020. Ní fhoráiltear le Rialachán (AE) Uimh. 1311/2013 maidir le huasteorainneacha do na blianta airgeadais tar éis 2020. Chun a áirithiú go n‑urramófar freisin an uasteorainn do mhaoiniú an chaiteachais a bhaineann leis an margadh agus do mhaoiniú na n‑íocaíochtaí díreacha sna blianta airgeadais tar éis 2020, is gá tagairt a dhéanamh, maidir leis na blianta airgeadais sin, in Airteagal 16 agus in Airteagal 26 de Rialachán (AE) Uimh. 1306/2013 do na méideanna arna socrú faoi CERT sa Rialachán a ghlacfaidh an Chomhairle de bhun Airteagal 312(2) den Chonradh ar Fheidhmiú an Aontais Eorpaigh (CFAE) do na blianta 2021 go 2027. (2)Is éard atá sa tsolúbthacht idir colúin an fhéidearthacht cistí a aistriú idir íocaíochtaí díreacha agus forbairt tuaithe. Faoi Airteagal 14 de Rialachán (AE) Uimh. 1307/2013 ó Pharlaimint na hEorpa agus ón gComhairle, féadfaidh na Ballstáit úsáid a bhaint as an tsolúbthacht sin i leith na mblianta féilire 2014 go 2019. Chun a áirithiú gur féidir leis na Ballstáit an straitéis atá acu féin a choinneáil, cuireadh síneadh ama leis an tsolúbthacht idir colúin go dtí an bhliain féilire 2020, i.e. an bhliain airgeadais 2021 i Rialachán (AE) 2019/288 ó Pharlaimint na hEorpa agus ón gComhairle. Faoi láthair, foráiltear le hAirteagal 14 de Rialachán (AE) Uimh. 1307/2013 maidir leis na haistrithe ón bhforbairt tuaithe chuig íocaíochtaí díreacha agus iad ina gcéatadán den tsuim a leithdháileadh ar thacaíocht arna maoiniú faoin gCiste Eorpach Talmhaíochta um Fhorbairt Tuaithe (CETFT) sa bhliain airgeadais 2021 le reachtaíocht de chuid an Aontais arna glacadh tar éis don Chomhairle an Rialachán ábhartha a ghlacadh de bhun Airteagal 312(2) CFAE. Ós rud é nach nglacfar an reachtaíocht ábhartha de chuid an Aontais faoin am is gá do na Ballstáit fógra a thabhairt faoina gcinneadh i leith aistriú, is iomchuí foráil a dhéanamh maidir leis an deis leanúint de bheith ag cur na solúbthachta sin i bhfeidhm agus maidir leis an uasmhéid a fhéadfar a aistriú a bhunú. Ríomhtar an dearbhmhéid uasta in aghaidh gach Ballstáit ar bhonn na n‑uaschéatadán dá bhforáiltear in Airteagal 14(2) de Rialachán (AE) Uimh. 1307/2013 atá le cur i bhfeidhm maidir leis na méideanna a leithdháilfear ar an tacaíocht do chineálacha idirghabhálacha don fhorbairt tuaithe faoin togra le haghaidh Rialachán ó Pharlaimint na hEorpa agus ón gComhairle lena mbunaítear rialacha maidir le tacaíocht do phleananna straitéiseacha a bheidh le tarraingt suas ag na Ballstáit faoin gComhbheartas Talmhaíochta (Pleananna Straitéiseacha faoi CBT) agus arna maoiniú ag an gCiste Eorpach um Ráthaíocht Talmhaíochta (CERT) agus ag an gCiste Eorpach Talmhaíochta um Fhorbairt Tuaithe (CETFT) agus lena n‑aisghairtear Rialachán (AE) Uimh 1305/2013 ó Pharlaimint na hEorpa agus ón gComhairle agus Rialachán (AE) Uimh 1307/2013 ó Pharlaimint na hEorpa agus ón gComhairle. (3)I gcomhréir le hAirteagal 53(6) de Rialachán (AE) Uimh. 1307/2013, tá an rogha ag na Ballstáit faoi láthair athbhreithniú a dhéanamh faoin 1 Lúnasa 2019 ar chéatadán a n‑uasteorann náisiúnta d’íocaíochtaí díreacha a leithdháileann siad ar an tacaíocht chúpláilte dheonach (VCS), chomh maith leis na cinntí mionsonraithe a dhéanann siad faoin tacaíocht ón mbliain 2020. Ní thabharfaidh na Ballstáit fógra ach amháin faoina gcinneadh i leith aistriú ó imchlúdach a n‑íocaíochtaí díreacha chuig imchlúdach na forbartha tuaithe, más ann dó, faoin 31 Nollaig 2019, agus i leith aistriú ó imchlúdach a bhforbartha tuaithe chuig imchlúdach na n‑íocaíochtaí díreacha go luath dá éis sin. Mar sin féin, déanfaidh an cinneadh sin difear don uasteorainn náisiúnta íocaíochtaí díreacha don bhliain féilire 2020. Chun comhsheasmhacht a choinneáil idir na cinntí faoin tacaíocht mhionsonraithe agus uasteorainn bhuiséadach VCSS, is iomchuí a cheadú do na Ballstáit athbhreithniú a dhéanamh, a mhéid is gá chun coigeartú a dhéanamh ar an gcinneadh acu maidir leis an tsolúbthacht idir colúin, an céatadán a leithdháilfear ar VCS, chomh maith leis na cinntí mionsonraithe faoin tacaíocht. Dá bharr sin, ba cheart sprioc-am an fhógra ábhartha a bheith go luath tar éis an 31 Nollaig 2019. Ós rud é go bhfuil an t‑athbhreithniú sin a mhéid is gá teoranta do na Ballstáit a choigeartaíonn an cinneadh acu maidir leis an tsolúbthacht idir colúin, ba cheart do na Ballstáit an nasc idir an t‑athbhreithniú agus an cinneadh sin a mhíniú ina bhfógra. (4)Dá bhrí sin, ba cheart Rialachán (AE) Uimh. 1306/2013 agus Rialachán (AE) Uimh. 1307/2013 a leasú dá réir sin. (5)Le go bhféadfar na leasuithe dá bhforáiltear sa Rialachán seo a chur i bhfeidhm a luaithe is féidir, ba cheart dó teacht i bhfeidhm an lá tar éis lá a fhoilsithe in Iris Oifigiúil an Aontais Eorpaigh, TAR ÉIS AN RIALACHÁN SEO A GHLACADH: Airteagal 1 Leasuithe ar Rialachán (AE) Uimh. 1306/2013 Leasaítear Rialachán (AE) Uimh. 1306/2013 mar a leanas: (1)In Airteagal 16, cuirtear an méid seo a leanas in ionad mhír 1:

‘1. Is iad na huasmhéideanna atá socruithe ina leith faoi Rialachán (AE, Euratom) Uimh. 1311/2013 agus faoin Rialachán arna ghlacadh ag an gComhairle de bhun Airteagal 312(2) CFAE do na blianta 2021 go 2027 a bheidh san uasteorainn bhliantúil do chaiteachas CERT.’; (2)In Airteagal 26, cuirtear an méid seo a leanas in ionad mhír 1: ‘1. D’fhonn a áirithiú go n‑urramófar na huasteorainneacha bliantúla dá dtagraítear in Airteagal 16 chun maoiniú an chaiteachais a bhaineann leis an margadh agus maoiniú na n‑íocaíochtaí díreacha, déanfar ráta coigeartaithe d'íocaíochtaí díreacha ("an ráta coigeartaithe") a chinneadh i gcás ina léireoidh na réamhaisnéisí maidir le maoiniú na mbeart a mhaoinítear faoin bhfo-uasteorainn sin do bhliain áirithe airgeadais go sárófar na huasteorainneacha bliantúla is infheidhme.’. Airteagal 2 Leasuithe ar Rialachán (AE) Uimh. 1307/2013 Leasaítear Rialachán (AE) Uimh. 1307/2013 mar a leanas: (1)In Airteagal 14(2), cuirtear an méid seo a leanas in ionad an séú fomhír: ‘Faoin [Oifig na bhFoilseachán: 7 lá tar éis theacht i bhfeidhm an Rialacháin], féadfaidh na Ballstáit a chinneadh méid nach airde ná an méid a leagtar amach in Iarscríbhinn Via a chur ar fáil mar íocaíochtaí díreacha don bhliain féilire 2020. Dá bhrí sin, ní bheidh an méid comhfhreagrach ar fáil a thuilleadh le haghaidh tacaíocht arna maoiniú faoi CETFT don bhliain airgeadais 2021. Tabharfar fógra faoin gcinneadh sin don Choimisiún faoin [Oifig na bhFoilseachán: 7 lá tar éis theacht i bhfeidhm an Rialacháin] agus leagfar amach an méid atá le haistriú.’; (2)In Airteagal 53, cuirtear an méid seo a leanas in ionad mhír 6: ‘6. Féadfaidh na Ballstáit, faoin 1 Lúnasa in aon bhliain ar leith, athbhreithniú a dhéanamh ar a gcinneadh de bhun na Caibidle seo. Faoin [Oifig na bhFoilseachán: 7 lá tar éis theacht i bhfeidhm an Rialacháin], féadfaidh na Ballstáit athbhreithniú a dhéanamh freisin ar a gcinneadh de bhun na Caibidle seo a mhéid is gá chun coigeartú a dhéanamh ar an gcinneadh faoin tsolúbthacht idir colúin don bhliain féilire 2020 a rinneadh i gcomhréir le hAirteagal 14. Trí bhíthin athbhreithniú de bhun na chéad fhomhíre agus an dara fomhír, féadfaidh na Ballstáit an cinneadh a dhéanamh le héifeacht ón mbliain dá éis sin: (a)an céatadán a shocrófar de bhun mhír 1, mhír 2 agus mhír 3 a fhágáil gan athrú, a mhéadú nó a laghdú, laistigh de na teorainneacha a leagtar síos sna míreanna sin i gcás inarb infheidhme, nó an céatadán a shocrófar a fhágáil gan athrú nó a laghdú de bhun mhír 4; (b)na coinníollacha maidir le deonú na tacaíochta a mhodhnú; (c)deireadh a chur le deonú na tacaíochta faoin gCaibidil seo. Tabharfaidh na Ballstáit fógra don Choimisiún faoi aon chinneadh i leith athbhreithniú de bhun na chéad fhomhíre agus an dara fomhír faoi na dátaí faoi seach dá dtagraítear sna fomhíreanna sin. Míneofar i bhfógra an chinnidh i leith athbhreithniú de bhun an dara fomhír an nasc idir an t‑athbhreithniú agus an cinneadh faoin tsolúbthacht idir colúin don bhliain féilire 2020 a rinneadh i gcomhréir le hAirteagal 14.’; (3)Cuirtear isteach Iarscríbhinn VIa, a leagtar a téacs amach san Iarscríbhinn a ghabhann leis an Rialachán seo. Airteagal 3 Tiocfaidh an Rialachán seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh. Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

Arna dhéanamh sa Bhruiséil, Thar ceann Pharlaimint na hEorpa Thar ceann na Comhairle An tUachtarán An tUachtarán



RÁITEAS AIRGEADAIS REACHTACH 1.LEAGAN AMACH AN TOGRA/TIONSCNAIMH 1.1.Teideal an togra/tionscnaimh 1.2.Réimsí beartais lena mbaineann (cnuasach cláir) 1.3.An cineál togra/tionscnaimh 1.4.Forais an togra/tionscnaimh 1.5.Fad agus tionchar airgeadais 1.6.Modhanna bainistíochta atá beartaithe 2.BEARTA BAINISTÍOCHTA 2.1.Rialacha faireacháin agus tuairiscithe 2.2.Córas bainistíochta agus rialaithe 2.3.Bearta chun calaois agus neamhrialtachtaí a chosc 3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH 3.1.Ceannteidil an chreata airgeadais ilbhliantúil agus na línte buiséid ar a n‑imreofar tionchar 3.2.An tionchar a mheastar a bheidh ar chaiteachas 3.2.1.Achoimre ar an tionchar a mheastar a bheidh aige ar chaiteachas

3.2.2.An tionchar a mheastar a bheidh ar leithreasuithe de chineál riaracháin 3.2.3.Ranníocaíochtaí ó thríú páirtithe 3.3.An tionchar a mheastar a bheidh ar ioncam 1.LEAGAN AMACH AN TOGRA/TIONSCNAIMH 1.1.Teideal an togra/tionscnaimh A) Togra le haghaidh Rialachán ó Pharlaimint na hEorpa agus ón gComhairle ina leagtar síos forálacha idirthréimhse maidir leis an tacaíocht ón gCiste Eorpach Talmhaíochta um Fhorbairt Tuaithe (CETFT) agus ón gCiste Eorpach um Ráthaíocht Talmhaíochta (CERT) don bhliain 2021 agus lena leasaítear Rialacháin (AE) Uimh. 228/2013 (AE), Uimh. 229/2013 (AE) agus Uimh. 1308/2013 maidir le hacmhainní agus a ndáileadh sa bhliain 2021 agus lena leasaítear Uimh. 1305/2013, (AE) Uimh. 1306/2013 agus (AE) Uimh. 1307/2013 maidir lena n‑acmhainní agus a n‑infheidhmitheacht sa bhliain 2021 B) Togra le haghaidh Rialachán ó Pharlaimint na hEorpa agus ón gComhairle lena leasaítear Rialachán (AE) Uimh. 1306/2013 maidir le smacht airgeadais ón mbliain airgeadais 2021 agus Rialachán (AE) Uimh. 1307/2013 maidir le solúbthacht idir colúin i leith na bliana 2020 1.2.Réimsí beartais lena mbaineann (Cnuasach clár) Cnuasach clár 8 - An Beartas Talmhaíochta agus Muirí faoi Cheannteideal 3 den Chreat Airgeadais Ilbhliantúil (CAI) 2021-2027 – Acmhainní Nádúrtha agus an Comhshaol 1.3.Baineann an togra/tionscnamh le: ◻ beart nua ◻ beart nua a leanann treoirthionscadal/réamhbheart ⌧ síneadh ar bheart atá ann cheana ◻ beart nó bearta a chumasc nó a atreorú i dtreo beart eile/beart nua 1.4.Forais an togra/tionscnaimh 1.4.1.Na ceanglais is gá a chomhlíonadh sa ghearrthéarma nó san fhadtéarma, lena n‑áirítear amlíne mhionsonraithe maidir le cur chun feidhme céimneach an tionscnaimh Is é is aidhm leis an togra reatha leanúnachas ghnéithe áirithe an Chomhbheartais Talmhaíochta (CBT) a áirithiú ar feadh idirthréimhse bliana ó thréimhse 2014-2020 go dtí feidhmiú na rialacha do phleananna straitéiseacha CBT de bhun an togra ón gCoimisiún (COM(2018) 392 final). Tá tuilleadh mínithe mar chuid den mheabhrán míniúcháin a ghabhann leis na tograí reatha agus le pointe 1.4.1 den ráiteas airgeadais reachtach a ghabh leis an togra ón gCoimisiún don tréimhse tar éis 2020 COM(2018) 392 final). 1.4.2.Breisluach a bhaineann le rannpháirteachas AE (d’fhéadfadh an breisluach a bheith ann mar thoradh ar fhachtóirí éagsúla, e.g. deimhneacht dhlíthiúil, breis éifeachtachta, comhlántachtaí, nó gnóthachain de thoradh comhordú). Chun críocha an phointe seo, is é a chiallaíonn “breisluach a bhaineann le rannpháirteachas AE” an luach a thagann as idirghabháil an Aontais ar luach é atá sa bhreis ar an luach a bheadh ann dá mbeadh na Ballstáit ag feidhmiú leo féin. Féach pointe 1.4.1 den ráiteas airgeadais reachtach a ghabhann le COM(2018) 392 final. 1.4.3.Ceachtanna a foghlaimíodh ó thaithí eile den sórt sin san am a chuaigh thart

Neamhbhainteach 1.4.4.Comhoiriúnacht agus sineirgíocht fhéideartha le hionstraimí iomchuí eile Neamhbhainteach 1.5.Fad agus tionchar airgeadais ⌧ tréimhse theoranta –⌧ i bhfeidhm ón 01/01/2021 go dtí an 31/12/2021 –⌧ An tionchar airgeadais in 2021 ar leithreasuithe faoi chomhair gealltanas (2022 i gcás íocaíochtaí díreacha) agus le haghaidh 2021 agus dá éis sin le haghaidh leithreasuithe faoi chomhair íocaíochtaí. ◻ tréimhse neamhtheoranta Cur chun feidhme ina bhfuil tréimhse thosaigh ó BBBB go BBBB, agus cuirfear ag feidhmiú go hiomlán ina dhiaidh sin é. 1.6.Modhanna bainistíochta atá beartaithe ◻ Bainistíocht dhíreach a dhéanann an Coimisiún –◻ ina ranna, lena n‑áirítear an chuid sin den fhoireann atá i dtoscaireachtaí an Aontais; –◻ trí na gníomhaireachtaí feidhmiúcháin ⌧ Bainistíocht atá comhroinnte leis na Ballstáit ◻ Bainistíocht indíreach trí chúraimí a bhaineann le cur chun feidhme an bhuiséid a shannadh dóibh seo a leanas: –◻ tríú tíortha nó na comhlachtaí a d'ainmnigh siad; –◻ eagraíochtaí idirnáisiúnta agus a ngníomhaireachtaí (tabhair sonraí); –◻BEI agus an Ciste Eorpach Infheistíochta; –◻ comhlachtaí dá dtagraítear in Airteagal 70 agus Airteagal 71 den Rialachán Airgeadais; –◻ comhlachtaí dlí phoiblí;

–◻ comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go soláthraíonn siad ráthaíochtaí leordhóthanacha airgeadais; –◻ comhlachtaí arna rialú ag dlí príobháideach Ballstáit, a gcuirtear de chúram orthu comhpháirtíochtaí príobháideacha poiblí a chur chun feidhme, agus a sholáthraíonn ráthaíochtaí leordhóthanacha airgeadais; –◻ daoine a gcuirtear de chúram orthu bearta sonracha a chur chun feidhme in CBES de bhun Theideal V de CAE, ar daoine iad a aithnítear sa bhunghníomh ábhartha. –I gcás ina sonraítear níos mó ná modh bainistíochta amháin, tabhair sonraí sa roinn "Nótaí" le do thoil. Nótaí Gan aon athrú substainteach i gcomparáid leis an staid reatha, .i. déanfar tromlach an chaiteachais ar CBT a bhainistiú trí bhainistíocht chomhroinnte leis na Ballstáit. Mar sin féin, beidh cuid an‑bheag fós faoi bhainistíocht dhíreach ag an gCoimisiún. 2.BEARTA BAINISTÍOCHTA 2.1.Rialacha faireacháin agus tuairiscithe Sonraigh minicíocht na mbeart agus na coinníollacha atá leo Gan aon athrú substainteach i gcomparáid leis an reachtaíocht atá ann cheana féin 2.2.Córas bainistíochta agus rialaithe 2.2.1.An bonn cirt atá leis na modhanna bainistíochta, le sásraí cur chun feidhme an mhaoinithe, leis na coinníollacha íocaíochta agus leis an straitéis rialaithe atá beartaithe D’fhonn leanúnachas rianúil a áirithiú maidir leis an aistriú riachtanach chuig pleananna straitéiseacha CBT, coimeádann an togra seo na modhanna bainistíochta atá ann cheana trí bhainistíocht chomhroinnte agus trí mhódúlachtaí íocaíochta agus rialaithe don tréimhse riachtanach. Ar an dóigh sin cuireann sé leis na córais dea-fheidhmiúla atá curtha ar bun ag na Ballstáit cheana féin. 2.2.2.Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú Léirítear leis na leibhéil sheasta atá ann le blianta beaga anuas i ndáil leis an ráta earráidí íseal faoi CBT go bhfeidhmíonn na córais bhainistithe agus rialaithe atá bunaithe ag na Ballstáit i gceart agus go dtugann siad dearbhú réasúnta. Déantar foráil maidir leis an status quo i dtaobh córais rialúcháin sna forálacha idirthréimhseacha. 2.2.3.Meastachán ar chost‑éifeachtúlacht na rialuithe agus an bonn cirt atá leis sin (cóimheas “costais rialaithe ÷ luach na gcistí gaolmhara arna mbainistiú”) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh) Coimeádann na tograí an status quo i dtaobh rialúcháin. 2.3.Bearta chun calaois agus neamhrialtachtaí a chosc Sonraigh na bearta coisctheacha agus cosanta atá ann cheana nó atá beartaithe, e.g. ón Straitéis Frithchalaoise. Ní mholtar aon athrú ar na bearta atá ann cheana.

3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH Tá na méideanna atá san áireamh leis an togra idirthréimhseach i gcomhréir leis na méideanna atá molta le haghaidh CBT faoi Cheannteideal 3 sa togra lena gclúdaítear an creat airgeadais ilbhliantúil don tréimhse 2021-2027 do na blianta airgeadais ábhartha in COM (2018) 322 final/2. Dá réir sin, maidir le caiteachas a bhaineann leis an margadh arna mhaoiniú ag EAGF, coigeartófar leithdháiltí faoi Rialachán (AE) Uimh. 1308/2013 de réir an leibhéil a moladh do na hearnálacha céanna sa togra maidir le tacaíocht do phleananna straitéiseacha CBT (COM (2018) 392 final), don bhliain airgeadais 2021. Ina theannta sin, coigeartaítear na leithdháiltí do na hOileáin Aeigéacha agus do na réigiúin is forimeallaí i Rialachán (AE) Uimh. 228/2013 agus (AE) Uimh. 229/2013 go dtí an leibhéal a moladh cheana féin don bhliain 2021 (cf. COM(2018) 394 final). Tá leithdháiltí na n‑íocaíochtaí díreacha atá molta don bhliain féilire 2021, a mhaoinítear sa bhliain airgeadais 2022, cothrom leis na leithdháiltí a moladh le haghaidh cineálacha idirghabhálacha ar íocaíochtaí díreacha iad don bhliain féilire 2021 in COM (2018) 392 final. Chun leanúnachas na forbartha tuaithe a áirithiú, áirítear leithdháiltí le haghaidh 2021 leis an togra. Tá na leithdháiltí sin cothrom leis na méideanna a moladh le haghaidh cineálacha idirghabhálacha le haghaidh forbairt tuaithe don bhliain chéanna in COM (2018) 392 final. I gcás nár chinn na Ballstáit a gcláir forbartha tuaithe don tréimhse 2014-2020 a shíneadh, ní mór na leithdháiltí le haghaidh 2021 nach n‑úsáidtear a ath‑chlársceidealú le haghaidh leithdháiltí 2022-2025 i leith phlean straitéiseach CBT. Moltar go gcoimeádfar an cúlchiste le linn na hidirthréimhse le haghaidh géarchéimeanna talmhaíochta dá dtagraítear in Airteagal 25 de Rialachán (AE) Uimh. 1306/2013 mar gur ann don chúlchiste sin sa tréimhse 2014-2020. Ar an iomlán, ciallaíonn an togra seo, maidir le leithreasuithe faoi chomhair gealltanas, nach mbeidh aon tionchar airgeadais ag an togra ar an tréimhse 2021-2027 i gcomparáid lenar moladh agus a tuairiscíodh sa ráiteas airgeadais a ghabh leis an togra ón gCoimisiún i leith CBT don tréimhse tar éis 2020 (COM (2018) 392 final). Maidir le leithreasuithe faoi chomhair íocaíochtaí, mínítear thíos an tionchar féideartha a mheastar a bheidh i gceist ach beidh an tionchar sin spleách ar chinneadh na mBallstát maidir le síneadh chláir forbartha tuaithe 2014-2020. Léirítear leis na himpleachtaí airgeadais thíos na hathruithe measta i gcomparáid leis na himpleachtaí a leagtar amach sa ráiteas airgeadais reachtach a ghabh leis an togra ón gCoimisiún i leith CBT don tréimhse tar éis 2020 (COM (2018) 392 final).



3.1.Ceannteideal an chreata airgeadais ilbhliantúil agus na línte buiséid ar a n‑imreofar tionchar Ceannteideal an chreata airgeadais ilbhliantúil Líne bhuiséid Type of

caiteachas Ranníocaíocht

Ceannteideal 3: Acmhainní nádúrtha agus an comhshaol LD/LN. ó thíortha de chuid CSTE ó thíortha is iarrthóirí ó thríú tíortha de réir bhrí Airteagal [21(2)(b)] den Rialachán Airgeadais 3 Neamhdhif. Níl Níl Níl Níl 3.2.An tionchar a mheastar a bheidh ar chaiteachas 3.2.1.Achoimre ar an tionchar a mheastar a bheidh aige ar chaiteachas EUR milliúin (go dtí an tríú deachúil) Ceannteideal an chreata airgeadais

ilbhliantúil 3 Acmhainní nádúrtha agus an comhshaol I gcás CERT, níl aon tionchar ag an togra ar an gcaiteachas foriomlán i gcomparáid leis na meastacháin a tuairiscíodh sa ráiteas airgeadais a ghabh leis an togra ón gCoimisiún i leith CBT don tréimhse tar éis 2020 (COM (2018) 392 final). Tugtar le tuiscint leis an togra idirthréimhseach, lena n‑áirithítear leanúnachas roinnt clár cabhrach earnála faoi Rialachán (AE) Uimh. 1308/2013 (.i. torthaí agus glasraí, ola ológ, an bheachadóireacht, fíon agus leannlusanna) go dtí go ndéantar na cláir sin a chomhtháthú faoi phlean CBT, tugtar le tuiscint leis an togra sin go bhfanfaidh na gealltanais arna meas le haghaidh idirghabhálacha de chineál earnála faoi phlean CBT mar chaiteachas margadh‑bhainteach lasmuigh de phlean CBT don idirthréimhse. Baineann an rud céanna le híocaíochtaí díreacha ina bhfanfaidh gealltanais dá bhforáiltear faoi phlean CBT mar íocaíochtaí díreacha lasmuigh de phlean CBT don idirthréimhse. Tá na hathruithe sin, mar aon le maoiniú an chúlchiste le haghaidh géarchéimeanna a mholtar a choimeád le linn na hidirthréimhse, neodrach maidir le gealltanais fhoriomlána laistigh de gach tréimhse bliana agus ar feadh na tréimhse agus na hathruithe sin ag teacht dá réir sin leis an togra ón gCoimisiún maidir le fo-uasteorainn CERT don tréimhse 2021 – 2027. Maidir le CETFT, tá an togra neodrach fós i dtaca le leithreasuithe faoi chomhair gealltanas don tréimhse. Imreoidh cinneadh na mBallstát maidir le síneadh chláir forbartha tuaithe 2014-2020 tionchar ar uainiú na ngealltanas arna dtabhairt go ndéanfar leithdháiltí CETFT 2021 a aistriú chuig leithdháiltí CETFT 2022-2025 i gcás nach n‑iarrann na Ballstáit aon síneadh. Ní féidir an tionchar glan ar uainiú leithreasuithe íocaíochta a chainníochtú faoi láthair ós rud é go mbraithfidh sé ar chinntí na mBallstát ar féidir leo moill nó dlús a chur le cur chun feidhme íocaíochtaí i gcomparáid leis an uainiú arna mheas sa ráiteas airgeadais reachtach a ghabh leis an togra ón gCoimisiún i leith CBT don tréimhse tar éis 2020 (COM (2018) 392 final): táthar ag súil leis go gcuirfear dlús leis an bpróifíl íocaíochta do na Ballstáit/do na cláir lena mbaineann de bharr síneadh a chur le cláir forbartha tuaithe 2014-2020 ach cuirfear moill ar na híocaíochtaí de bharr leithdháiltí 2021 nach n‑úsáidtear a aistriú chuig leithdháiltí 2022-2025. Ar an iomlán, níl aon athrú ar na leithreasuithe faoi chomhair íocaíochtaí don tréimhse sin. 2021 2022 2023 2024 2025 2026 2027 Tar éis 2027 IOMLÁN FO-IOMLÁN CERT Gealltanais (1) Íocaíochtaí (2) FO-IOMLÁN CETFT Gealltanais (3) Íocaíochtaí (4) IOMLÁN leithreasuithe do CBT Gealltanais (5)=(1+3) Íocaíochtaí (6)=(2+4)





Ceannteideal an chreata airgeadais

ilbhliantúil 7 "Caiteachas riaracháin" EUR milliúin (go dtí an tríú deachúil) 2021 2022 2023 2024 2025 2026 2027 Tar éis 2027 IOMLÁN Acmhainní daonna Caiteachas riaracháin eile IOMLÁN leithreasuithe faoi CHEANNTEIDEAL 7 den chreat airgeadais ilbhliantúil (Iomlán gealltanas = Iomlán íocaíochtaí) EUR milliúin (go dtí an tríú deachúil) 2021 2022 2023 2024 2025 2026 2027 Tar éis 2027 IOMLÁN IOMLÁN leithreasuithe

ar fud na gCEANNTEIDEAL

den chreat airgeadais ilbhliantúil Gealltanais Íocaíochtaí 3.2.2.Achoimre ar an tionchar a mheastar a bheidh ag an togra/tionscnamh ar leithreasuithe de chineál riaracháin –◻ Ní éilíonn an togra/tionscnamh go n‑úsáidfear leithreasuithe de chineál riaracháin –⌧ Éilíonn an togra/tionscnamh go n‑úsáidfear leithreasuithe de chineál riaracháin mar a mhínítear thíos: Ní mhionathraíonn an togra an tionchar a mheastar a bheidh i gceist sa ráiteas airgeadais reachtach a ghabh leis an togra ón gCoimisiún don tréimhse tar éis 2020 (cf. COM(2018) 392). EUR milliúin (go dtí an tríú deachúil) Bliain 2021 2022 2023 2024 2025 2026 2027 IOMLÁN HEADING 7

den chreat airgeadais ilbhliantúil Acmhainní daonna Caiteachas riaracháin eile Subtotal HEADING 7

den chreat airgeadais ilbhliantúil Outside HEADING 7

den chreat airgeadais ilbhliantúil Acmhainní daonna Other expenditure

de chineál riaracháin Subtotal

lasmuigh de CHEANNTEIDEAL 7

of the multiannual financial framework IOMLÁN Soláthrófar na leithreasuithe is gá le haghaidh na n‑acmhainní daonna agus caiteachas eile de chineál riaracháin le leithreasuithe ón Ard‑Stiúrthóireacht a bhfuil bainistíocht an bhirt faoina gcúram cheana agus/nó ar athshannadh a gcúraimí laistigh den Ard‑Stiúrthóireacht, mar aon le haon leithdháileadh breise a d'fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.

3.2.2.1.Na hacmhainní daonna a mheastar a bheidh riachtanach –◻ Ní éilíonn an togra/tionscnamh go n‑úsáidfear acmhainní daonna. –⌧ Éilíonn an togra/tionscnamh go n‑úsáidfear acmhainní daonna mar a mhínítear thíos: Ní mhionathraíonn an togra na ceanglais arna meas sa ráiteas airgeadais reachtach a ghabh leis an togra ón gCoimisiún don tréimhse tar éis 2020 (cf. COM(2018) 392). Sloinnfear an meastachán in aonaid de choibhéis lánaimseartha Bliain 2021 2022 2023 2024 2025 2026 2027 • Poist don phlean bunaíochta (oifigigh agus foireann shealadach) Ceanncheathrú agus Oifigí Ionadaíocht an Choimisiúin Toscaireachtaí Taighde • Foireann sheachtrach (i gcoibhéis lánaimseartha: FTE) - AC, AL, END, INT agus JED Ceannteideal 7 Arna maoiniú as CEANNTEIDEAL 7 den chreat airgeadais ilbhliantúil - sa cheanncheathrú - i dtoscaireachtaí Arna maoiniú as imchlúdach an chláir - sa cheanncheathrú - i dtoscaireachtaí Taighde Eile (sonraigh) IOMLÁN Soláthrófar na hacmhainní daonna is gá le baill foirne ón Ard‑Stiúrthóireacht a bhfuil bainistíocht an bhirt faoina gcúram cheana agus/nó ar athshannadh a gcúraimí laistigh den Ard‑Stiúrthóireacht, mar aon le haon leithdháileadh breise a d'fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha. Cur síos ar na cúraimí a bheidh le déanamh: Oifigigh agus pearsanra sealadach Pearsanra seachtrach 3.2.3.Ranníocaíochtaí ó thríú páirtithe I gcás an togra/tionscnaimh seo: –⌧ ní dhéantar foráil maidir le cómhaoiniú le tríú páirtithe –◻ déantar foráil maidir leis an gcómhaoiniú le tríú páirtithe atá réamh‑mheasta thíos: Leithreasuithe in EUR milliúin (go dtí an tríú deachúil) Bliain 2021 2022 2023 2024 2025 2026 2027 IOMLÁN Sonraigh an comhlacht cómhaoinithe IOMLÁN leithreasuithe cómhaoinithe 3.3.An tionchar a mheastar a bheidh ar ioncam –◻ Ní bheidh tionchar airgeadais ar bith ag an togra ar ioncam. –◻ Beidh an tionchar airgeadais seo a leanas ag an togra/tionscnamh: